b'\n_START_ARTICLE_\nSandhed\n_START_SECTION_\nDen subjektive sandhed\n_START_PARAGRAPH_\nDen subjektive sandhed er den mest benyttede, men ogs\xc3\xa5 den mest utrov\xc3\xa6rdige. Selv om subjektive sandheder senere kan bevises som absolutte (eller objektive), er de altid baseret p\xc3\xa5 overbevisning. Et eksempel kan v\xc3\xa6re et vidne til en ulykke eller forbrydelse, der tolker det sete p\xc3\xa5 baggrund p\xc3\xa5 sine f\xc3\xb8lelser eller andre indflydelser der er sv\xc3\xa6re at m\xc3\xa5le.\n_START_SECTION_\nDen objektive sandhed\n_START_PARAGRAPH_\nEt eksempel p\xc3\xa5 objektiv sandhed er ordet "rund". Det er nemlig sandt at en CD (medie) er rund, og det er ogs\xc3\xa5 sandt at en kugle er rund, selvom disse to objekter langtfra er ens. Det skyldes, at definitionen p\xc3\xa5 rund er intentionel. Dvs. at udsagnet kun er sandt i kraft af en f\xc3\xa6lles forst\xc3\xa5else af begrebet rundt som cirkul\xc3\xa6rt og i en grad, der t\xc3\xa5ler produkttolerancer eller un\xc3\xb8jagtigheder, som man generelt ser bort fra.\n_START_SECTION_\nDen absolutte sandhed\n_START_PARAGRAPH_\nEn absolut sandhed er ikke til diskussion. Et eksempel p\xc3\xa5 en absolut sandhed er at alle mennesker d\xc3\xb8r fysisk p\xc3\xa5 et tidspunkt. Se ogs\xc3\xa5: A priori._NEWLINE_I Buddhismen beskriver den absolutte sandhed, den m\xc3\xa5de virkligheden tager sig ud for en fuldt oplyst buddha.\n_START_SECTION_\nLogiske knuder\n_START_PARAGRAPH_\nTag udtrykket: "Dette som jeg skriver her, passer ikke", er det sandt eller falsk? Det er sandt, for det passer jo, at det ikke passer, ergo er falsk, for udsagnet h\xc3\xa6vder jo at det ikke passer osv. osv.'